XI Riigikogu

XI Riigikogu valis Eesti kodanikkond 2007. aasta Riigikogu valimistel 4. märtsil. Riigikogu käis valimas 555 285 kodanikku 896 702 hääleõiguslikust kodanikust, mis on 61,93 protsenti.

Riigikokku kandideeris 977 inimest. 11 üles seatud erakonna nimekirjas kandideeris 970 inimest ja 7 inimest kandideeris üksikkandidaadina.

Kõige enam kogusid hääli Eesti Reformierakond, kes sai 153 068 häält (26,1%) ja sai 31 kohta ning Eesti Keskerakond, kes kogus 143 533 häält (24,6%) ja sai 29 kohta.

Riigikokku saamiseks Riigikogu valimise seadusega ettenähtud viie protsendi künnise ületasid kuus erakonda – Eesti Reformierakond, Eesti Keskerakond, Isamaa ja Res Publica Liit, Sotsiaaldemokraatlik Erakond, Erakond Eestimaa Rohelised ja Eestimaa Rahvaliit.

Künnist ei ületanud Eesti Iseseisvuspartei, Erakond Eesti Kristlikud Demokraadid, Konstitutsioonierakond, Eesti Vasakpartei ja Vene Erakond Eestis.

XI Riigikogu kogunes 2. aprillil 2007.

Valituks osutunud XI Riigikogu liikmed 
Valimiskünnise ületasid kuus erakonda, ükski üksikkandidaat Riigikokku ei pääsenud.

Eesti Reformierakond 
Eesti Reformierakonna nimekirjast valiti Riigikokku 31 liiget:
Andrus Ansip, Laine Jänes, Urmas Paet, Keit Pentus, Rein Lang, Meelis Atonen, Mati Raidma, Jaanus Tamkivi, Kristiina Ojuland, Maret Maripuu, Urmas Klaas, Igor Gräzin, Väino Linde, Margus Lepik, Ivi Eenmaa, Jaanus Rahumägi, Tõnis Kõiv, Imre Sooäär, Taavi Rõivas, Jürgen Ligi, Peep Aru, Hannes Astok, Lauri Luik, Rein Aidma, Rain Rosimannus, Harri Õunapuu, Paul-Eerik Rummo, Kristen Michal, Silver Meikar, Kalle Palling, Jaak Salumets.

Eesti Keskerakond 
Eesti Keskerakonna nimekirjast valiti Riigikokku 29 liiget:
Edgar Savisaar, Vilja Savisaar, Jüri Ratas, Mihhail Stalnuhhin, Jaak Aab, Valeri Korb, Ain Seppik, Marika Tuus, Eldar Efendijev, Heimar Lenk, Siiri Oviir, Vladimir Velman, Mailis Reps, Toomas Varek, Kalle Laanet, Olga Sõtnik, Aadu Must, Kadri Must, Inara Luigas, Tiit Kuusmik, Rein Ratas, Enn Eesmaa, Nelli Privalova, Arvo Sarapuu, Helle Kalda, Toivo Tootsen, Lauri Laasi, Evelyn Sepp, Jaan Kundla.

Isamaa ja Res Publica Liit 
Isamaa ja Res Publica Liidu nimekirjast valiti Riigikokku 19 liiget:
Mart Laar, Taavi Veskimägi, Jaak Aaviksoo, Helir-Valdor Seeder, Tõnis Lukas, Ene Ergma, Erki Nool, Marko Pomerants, Trivimi Velliste, Juhan Parts, Tarmo Kõuts, Marko Mihkelson, Peeter Tulviste, Ken-Marti Vaher, Urmas Reinsalu, Andres Herkel, Toomas Tõniste, Mart Nutt, Kaia Iva.

Sotsiaaldemokraatlik Erakond 
Sotsiaaldemokraatliku Erakonna nimekirjast valiti Riigikokku 10 liiget:
Peeter Kreitzberg, Sven Mikser, Eiki Nestor, Ivari Padar, Heljo Pikhof, Indrek Saar, Katrin Saks, Mark Soosaar, Andres Tarand, Liina Tõnisson.

Erakond Eestimaa Rohelised 
Erakonna Eestimaa Rohelised nimekirjast valiti Riigikokku 6 liiget:
Mart Jüssi, Valdur Lahtvee, Aleksei Lotman, Maret Merisaar, Marek Strandberg, Toomas Trapido.

Eestimaa Rahvaliit 
Eestimaa Rahvaliidu nimekirjast valiti Riigikokku 6 liiget:
Jaanus Marrandi, Villu Reiljan, Karel Rüütli, Erika Salumäe, Mai Treial, Ester Tuiksoo.

Muudatused Riigikogu ja fraktsioonide koosseisus
 Uues valitsuses jätkavate Reformierakonna ministrite asemel pääsesid Riigikokku nende asendusliikmed: Andrus Ansipi asemel  Tatjana Muravjova, Rein Langi asemel Erik Salumäe ja Urmas Paeti asemel Raivo Järvi.
Siiri Oviir, Katrin Saks ja Andres Tarand keeldusid ametivannet andmast, sest oleksid pidanud loobuma oma senisest Euroopa Parlamendi liikme kohast. 
 Erika Salumäe asemel tuli Riigikokku Tarmo Mänd.
5. aprill 2007: Tõnis Lukase asemel tuli Riigikokku Margus Tsahkna, Jaak Aaviksoo asemel Ott Lumi, Juhan Partsi asemel Lauri Vahtre ning Helir-Valdor Seederi asemel Tiina Oraste. Kultuuriministriks saanud Laine Jänese asemel tuli Riigikokku Helmer Jõgi, sotsiaalministriks saanud Maret Maripuu asemel Hanno Pevkur, Ivari Padari asemel Kalvi Kõva.
10. aprill 2007: tagasiastunud Edgar Savisaare asemel tuli Riigikokku Kalev Kallo.
12. aprill 2007: keskkonnaministriks saanud Jaanus Tamkivi asemele tuli pärast Urve Tiiduse ja Sulev Vare loobumist Ene Kaups.
14. aprill 2007: Euroopa Parlamendi liikme Siiri Oviiri asemel sai Riigikokku Aivar Riisalu, Katrin Saksa asemel Hannes Rumm ja Andres Tarandi asemel Kalev Kotkas. 
17. aprill 2007: Mihhail Stalnuhhini asemel sai Riigikogu liikmeks Lembit Kaljuvee.
11. september 2007: Kristen Michali asemel sai Riigikogu liikmeks Mait Klaassen.
11. oktoober 2007: 8. oktoobril oma lahkumisest teatanud Liina Tõnissoni asemel sai Riigikogu liikmeks Jüri Tamm.
1. jaanuaril 2008 sai seoses Mait Klaasseni tagasiastumisega Riigikogu liikmeks asendusliige Leino Mägi.
11. veebruaril 2008 sai seoses Meelis Atoneni tagasiastumisega Riigikogu liikmeks asendusliige Tõnu Juul.
 Aprillis 2008 Keskerakonnast välja astunud Jaan Kundla ei kuulu ühtegi fraktsiooni.
 22. mail 2009 naasis parlamenti Ivari Padar ning seetõttu lõppesid Kalvi Kõva volitused parlamendi liikmena.
 4. juunil 2009 said seoses Jürgen Ligi ja Marko Pomerantsi volituste peatumisega Riigikogu liikmeteks Ülle Rajasalu ja Mihkel Juhkami.
 6. juunil 2009 sai seoses Mihkel Juhkami tagasiastumisega Riigikogu liikmeks asendusliige Mari-Ann Kelam.
 9. juulil 2009 kinnitas Riigikogu juhatus Euroopa Parlamenti valitud Kristiina Ojulandi, Ivari Padari ja Vilja Savisaare asendusliikmetena riigikogu liikmeteks Robert Antropovi, Kalvi Kõva ja Viktor Vassiljevi. Vassiljev loobus kohast ning tema asemele tuli Georg Pelisaar.
 1. oktoobril 2009 sai seoses Tiina Oraste volituste lõppemisega Riigikogu liikmeks Sven Sester.
 29. oktoobril 2009 sai seoses Aadu Musta tagasiastumisega Riigikogu liikmeks Nikolai Põdramägi.
 9. novembrist 2009 sai seoses Ott Lumi tagasiastumisega Riigikogu liikmeks Liisa-Ly Pakosta. 
 21. detsembril 2009 sai seoses Ülle Rajasalu lahkumisega Harju maavanema kohale Riigikogu liikmeks asendusliige Katrin Karisma-Krumm. 
 27. mail 2010 sai Riigikogu liikmeks seoses Villu Reiljani süüdimõistva kohtuotsuse jõustumisega asendusliige Jaan Õunapuu.
 17. juunil 2010 sai seoses Margus Lepiku tagasiastumisega ja Urmas Kruuse kohast loobumisega Riigikogu liikmeks Terje Trei.
 8. juulil 2010 lõpetas tegevuse Eestimaa Rahvaliidu fraktsioon seoses Jaanus Marrandi ja Karel Rüütli lahkumisega fraktsioonist.

Vaata ka 
2007. aasta Riigikogu valimised

Välislingid 
 XI Riigikogu koosseis Riigikogu kodulehel
 Kokkuvõte 2007. aasta Riigikogu valimistel osalenud erakondade ja üksikkandidaatide valimiskampaania rahastamise aruannetest
 Riigikogu, Muudatused XI Riigikogu koosseisus
"Sõnakaim riigikogulane oli Kadri Simson" Postimees, 23. veebruar 2011